Odense Adresse-Contoirs Efterretninger, 1774-01-28
Besvarelse. Paa Spørgsmaalet om Landsbye=Gilder (See Nr. 2) Nøiere Efterretning paa det i Odense Adresse=Contoirs Avis Nr. 2. angaaende Overdaadighed til Bønder=Brølluper og Vertsskaber. Da kan jeg give Vedkommende, af det mig er bekiendt, denne Oplysning, som kunde maaske være hannem, saavel som andre i Kiøbstæderne, til Fordeel i at indrette deres daglig Huusholdning saa menagerlig som Bonden sine Brølluper eller Værdskaber. Til et Bonde Brøllup paa 2 Snese Personer, der til bruges, til Gryn Suppen, 4 Pd. store Byggryn, 6 Sander Must, i Mangel af Must bruges Vand, som bliver syret med Edike, bliver den for suur, giøres den sød med Sirup Nyefødde Kalve og Griise bruges gemeenlig til Stegene, men hvor mange veed jeg ikke, som Vedkommende nærmere kan faae Efterretning om hos Koge=Konerne i Landsbyerne. Sansen til Stegen er Edike, Sirup og Fit, som bliver kogt tilsammen. Kiød Suppen er af magre Høns, med Kager paa af Bygmeel, Suppen kan de giøre saa lang som de selv behager. Den fierde Ret er en røget Fleskeskinke, eller kogt Grise Flesk, som kaldes Sylt. Specerierne, som kiøbes til anførste Personer, ere følgende: tre fierndeel Pd. Rosiner, dito Corender, hvidt Sukker 4 s., Safra 4 s., Canellebarch 2 s., Peber 2 s., Allehaande 1 s., Ingefær pleier Kiøbmanden at give til og ven i Kiøbet. To og et halv Pd. Tobak, 2de lange TobaksPiber til Præsten og Degnen, 2 Dosin mindre dito af det Slags 3 for 1 s. Men nu er Spørgsmaalet, naar nu en Brøllups=Gest spiser et Maaltid af anførste Retter til Brøllupet, da han hos sig selv spiser Middags Mellem= og Aftens=Mad, saa spørges hvor stoer Tabet er paa det almindelige Forraad, som ieg vil overlade til vedkommende at udregne, som er nok bedre dreven i Regnekunsten end ieg. Han skriver, at den ene Bonde giver den anden Føring at Høns, Smør, Eg, det er sandt, ja undertiden og en halv Tønde Øll, det var at ønske, at Kiøbstædmanden var hverandre saa tienstvillig saavel i een som i anden Begivenhed, som den ene Bonde er imod den anden. Han siger og, at der findes undertiden udi Bondens Skifte=Brev, paa hvor mange Sneese der skal bydes til hans Datters Brøllup; det kan vel være, det veed jeg ikke dette veed jeg, som er sandt, ieg har kiendt ikke een men nogle fattige Bønder, som har haft mange Pigebørn, og ikke har været i stand til at give en Datter 1 Rdlr. i Medgift, men ved Hielp af hans Naboer, og andre, som haver tient ham til Brøllupet, ere de alle bleven forsørgede og er kommen til Brødet; saa til ske skal være, at Bondestanden maatte være et Speil for Kiøbstæderne, saa vel i Henseende til Tarvelighed udi Mad. og Drikke, som og udi Klædedragt; da Bondens Forraad af Smør, Høns, Eg, troer ieg, blev da tilstrækkeligt nok til at underholde Kiøbstæderne, og Bonden endda beholdt nogle af hans egne Eg til over, som han selv kunde pille; og skulde nogen Bonde i sær i forrige Tider, da de vare rigere, have holdet et anseeligere Brøllup for Kiøbstæd=Folkenes Skyld, som beærede hans Samling med deres Nærværelse, forsikrer ieg dog efter nøiere Erfaring, at ovenmeldte Beregning altid skal forholde sig som 10 imod 1, og at de Stakkeler ikke skulde misundes saa sielden en Fornøielse i det daglig saa suure Liv og Slæb. NB. Berrefisken, er nok glemt i Jndkiøbet.